Internetist  loen: "Tallinna Küte tagab pideva soojusvarustuse aastaringselt ja majaelanikud ühiselt otsustavad, millal majas küte sisse või välja lülitada. Üldjuhul soovitatakse küttega alustada, kui ööpäevane keskmine välisõhutemperatuur on viiel järjestikusel päeval alla + 8 kraadi." Paljude majade elanikud juba kuivatavad sokke soojadel radikatel, aga mitte meil ja põhjuseks on ilmselt meie valdavalt vene rahvusest pensionäridest naabrid, kel pole küttearve maksmisega mitte kuhugi kiiret. Karastunud inimesed, tubli! Ega see ühest küljest paha ole, aga huvitav, kuidas nad näiteks pesu kuivatavad? Sest minul kuivab see toas nööridel praegu 2-3 päeva ja pahatihti ei lõhna siis enam kõige magusamalt. Mõni üksik paneb pesu välja hoovi, aga mina ei suuda. See on liialt läbikäidud ja -sõidetud avalik paik. Tundub kaitsetu.